פרודוקטיביות מודדת את מידת היעילות שלכם בהשלמת משימה מסוימת. ככל שנהיה פרודוקטיביים יותר, כך נוכל לתקתק יותר משימות ולהזיז דברים מדי יום, אבל זה רק קצה הקרחון. אדם פרודוקטיבי באמת הוא זה שמצליח לנהל בצורה אופטימלית את הזמן שלו ולהספיק לבצע את המשימות החשובות והדחופות ביותר בצורה עקבית, יציבה ואחידה לאורך זמן. פרודוקטיביות אינה הבלחה והברקה חד פעמית. אם תנסו לתקתק כמה שיותר משימות רק כדי לצאת ידי חובה בלי לעשות כמו שצריף אף אחת מהן, זה ממש לא נקרא להיות פרודוקטיבי. במקום לחפף, לעגל פינות ולאלתר, אתם צריכים לבצע על הצד הטוב ביותר את המשימות שעומדות בראש סדר העדיפויות שלכם בלי שההספק והקצב שלכם יפגע באופן משמעותי בביצועים ובתוצאות שאתם משיגים.